ananddey/assamese-wiki-corpus huggingface dataset:
উমাজী নায়ক

উমাজী নায়ক (; ৭ ছেপ্টেম্বৰ ১৭৯১ – ৩ ফেব্ৰুৱাৰী ১৮৩২) এজন ভাৰতীয় বিপ্লৱী আছিল। তেওঁ ১৮২৬ চনৰ পৰা ১৮৩২ চনলৈ ভাৰতত ব্ৰিটিছ শাসনক প্ৰত্যাহ্বান জনাইছিল। তেওঁ ইষ্ট ইণ্ডিয়া কোম্পানী আৰু কোম্পানীৰ শাসনৰ বিৰুদ্ধে যুঁজ দিছিল।

মাৰাঠা সাম্ৰাজ্যৰ পতনৰ পাছতে উমাজী নায়কে সৰু সৈন্যবাহিনীৰ দল এটি লৈ ব্ৰিটিছৰ বিৰুদ্ধে যুদ্ধ ঘোষণা কৰিছিল। তেওঁক ধৰিবলৈ ব্ৰিটিছ চৰকাৰে ১০,০০০ টকাৰ পুৰস্কাৰ ঘোষণা কৰিছিল। শেষত একে সম্প্ৰদায়ৰ নানা ৰঘু চৱনৰ বিশ্বাসঘাতকতাৰ বলি হৈ উমাজী ব্ৰিটিছৰ হাতত বন্দী হয় আৰু ১৮৩৪ চনৰ ৩ ফেব্ৰুৱাৰীৰ দিনা তেওঁক ফাঁচী দিয়া হয়।

প্ৰাৰম্ভিক জীৱন

১৭৯১ চনৰ ৭ ছেপ্টেম্বৰত ৰামোশি সম্প্ৰদায়ত উমাজী নায়কৰ জন্ম হৈছিল। উমাজীৰ ভাতৃৰ নাম আছিল কৃষ্ণাজী নায়ক। মাৰাঠাসকলৰ ৰাজত্বকালত ৰামোশি সম্প্ৰদায়টো তেলেংগানাৰপৰা আহি মহাৰাষ্ট্ৰত বসবাস কৰিবলৈ আৰম্ভ কৰিছিল; কিন্তু বিট্ৰিছৰ শাসনকালত তেওঁলোকৰ সম্প্ৰদায়টোক চোৰ আখ্যা দিয়া হৈছিল।

মাৰাঠাসকলৰ পতনৰ পাছতে উমাজী নায়কে এটি সৰু সৈন্যবাহিনীৰ দল গঠন কৰি নিজকে ৰজা বুলি ঘোষণা কৰে। ব্ৰিটিছ বিৰোধী সংগ্ৰামৰ সময়ত উমাজী সতাৰা, কুৰুদ, মণ্ড দেৱী কালবাইৰ পৰ্বত, খোপলি খাণ্ডালা আৰু বৰঘাট আদি পাহাৰীয়া ঠাইত আছিল আৰু নিজৰ নামত এটি ষ্টাম্প প্ৰচলন কৰিছিল; য’ত লিখা আছিল- ‘নায়ক উমাজী, পৰ্বতত থাকে’ ( উমাজীৰাজে নায়ক, মুক্কাম দুংগাৰ Umajiraje Naik, Mukkam Dongar" )।

নায়কে জেজুৰিৰ আৰক্ষী মুখ্য কাৰ্যালয়ত আক্ৰমণ কৰি আৰক্ষীৰ লোকক হত্যা কৰিছিল। ব্ৰিটিছ আৰু ব্ৰিটিছ ৰাজ্যৰ প্ৰতি আনুগত্য প্ৰকাশ কৰা লোকক ৰামোশিৰ সৈন্যই শাস্তি দিছিল আৰু ব্ৰিটিছ চৰকাৰ আৰু মহাজনসকলৰ ধন সোণ লুট কৰিছিল।

১৮২৮ চনত, ব্ৰিটিছ আৰু নায়কৰ মাজত এক চুক্তি হয়, য’ত নাইকক ১২০ বিঘা মাটি আৰু ৰামোশিসকলক চৰকাৰী চাকৰি দিয়াৰ প্ৰতিশ্ৰুতি দিয়া হয়। এই চুক্তিৰ পিছত, কিছুদিনলৈ ৰামোশিসকলে ব্ৰিটিছৰ বিৰুদ্ধে যুদ্ধ বন্ধ কৰে যদিও এই শান্তি বেছি দিন স্থায়ী নহ’ল আৰু নায়কে পুনৰ বিদ্ৰোহ আৰম্ভ কৰে।

গ্ৰেপ্তাৰ

নায়কক বন্দী কৰিবলৈ, ব্ৰিটিছ ইষ্ট ইণ্ডিয়া কোম্পানীয়ে বিষয়া মাকচিনটছক নিযুক্তি দিছিল। মাকচিনটছৰ অধীনত কেপ্টেইন ৱাইড, লিভিংষ্টন, লুকানৰ দৰে ডাঙৰ ব্ৰিটিছ আৰক্ষী বিষয়াসকলে নাইকক গ্ৰেপ্তাৰ কৰাৰ পৰিকল্পনা কৰিছিল আৰু অভিযান আৰম্ভ কৰিছিল। তথাপিও তেওঁ বন্দী হোৱা নাছিল। মাকচিনটছে নায়কৰ ভগ্নী জিজাইক চাৰিখন গাওঁৰ মালিকীস্বত্ব দি উৎকোচ প্ৰদানেৰে নায়কক গ্ৰেপ্তাৰ কৰিছিল। সেইসময়ৰ বোম্বাই প্ৰেচিডেন্সিৰ অন্তৰ্গত সাতাৰা জিলাৰ ৰাজপত্ৰত (গেজেটিয়াৰ) উল্লেখ কৰা মতে, ১৮৩১ চনত নানা ৰঘু চৱন নামৰ এজন ৰামোশিয়ে নায়কক গ্ৰেপ্তাৰৰ বাবদ চৰকাৰৰ পৰা ১০,০০০ টকা অনুগ্ৰহ পুৰস্কাৰ লাভ কৰিছিল। ১৮৫৭ চনৰ ১০ জুনত জিলা দণ্ডাধীশ শ্ৰীযুত ৰোজৰ কাৰ্যালয়ত এই তথ্য লিপিবদ্ধ কৰা হৈছিল। উমাজীক গ্ৰেপ্তাৰ কৰি পুনাৰ কাৰাগাৰত বন্দী কৰি ৰখা হৈছিল আৰু তাতে ১৮৩২ চনৰ ৩ ফেব্ৰুৱাৰীত ব্ৰিটিছ চৰকাৰৰ মহকুমা কাৰ্যালয়ত তেওঁক ফাঁচী দিয়া হৈছিল।

তথ্যসূত্ৰ

শ্ৰেণী:ভাৰতৰ স্বাধীনতা সংগ্ৰামী
শ্ৰেণী:মহাৰাষ্ট্ৰৰ ব্যক্তি
শ্ৰেণী:মৃত ব্যক্তি
ইন্দিৰা পি পি বৰা

গুৰু ইন্দিৰা প্ৰফুল্ল প্ৰসাদ বৰা চমুকৈ ইন্দিৰা পি পি বৰা এগৰাকী ভাৰতীয় শাস্ত্ৰীয় নৃত্যশিল্পী আৰু নৃত্য পৰিচালক। তেওঁ সত্ৰীয়া নৃত্য, ভাৰতনাট্যম আৰু কুচিপুড়ি নৃত্যপটীয়সী। ভাৰতৰ শাস্ত্ৰীয় নৃত্যসমূহৰ ভিতৰত অন্যতম সত্ৰীয়া নৃত্যৰ প্ৰচাৰ আৰু প্ৰসাৰৰ বাবে গুৰু ইন্দিৰা পি পি বৰা বিশেষভাৱে জনাজাত। তেওঁ ১৯৮২ চনত গুৱাহাটীত কলাভূমি নামেৰে সত্ৰীয়া আৰু ভাৰতনাট্যম শিক্ষানুষ্ঠান স্থাপন কৰিছিল। বৰ্তমান তেওঁ আমেৰিকা যুক্তৰাষ্ট্ৰৰ কলৰাড'ত অৱস্থিত নাট্যসংগম নৃত্য একাডেমীৰ কলাত্মক সঞ্চালক। ১৯৯৬ চনত তেওঁ সংগীত নাটক একাডেমী বঁটা লাভ কৰিছিল। ২০১৯ চনত কেৰালা চৰকাৰে সত্ৰীয়া নৃত্যৰ জনপ্ৰিয়কৰণত তেওঁ আগবঢ়োৱা অৱদানৰ স্বীকৃতি স্বৰূপে গুৰু গোপীনাথ নাট্য পুৰস্কাৰ প্ৰদান কৰিছিল। ২০২০ চনত ভাৰত চৰকাৰে তেওঁক দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।

প্ৰাৰম্ভিক জীৱন

১৯৪৩ চনত ব্ৰিটিছ ভাৰতৰ অন্তৰ্গত অসমৰ গোলাঘাটত এক ব্যৱসায়ী পৰিয়ালত ইন্দিৰা বৰাৰ জন্ম হৈছিল। সোণাৰিত তেওঁলোকৰ চাহ বাগান আৰু প্লাইউড কোম্পানী আছিল। তেওঁৰ পিতৃ এগৰাকী চিকাৰী আছিল আৰু তেওঁ ৩৯টা বাঘ আৰু কেইটামান হাতীৰ চিকাৰ কৰিছিল। তেওঁক দেউতাকে সৰুতে বন্দুক চলাবলৈ শিকাইছিল। সৰুতে তেওঁৰ মোমায়েক প্ৰদীপ চলিহাই তেওঁ আইতাকৰ ঘৰলৈ লৈ যায় আৰু তাতেই তেওঁ সত্ৰীয়া নৃত্য শিকিবলৈ আৰম্ভ কৰে। তেওঁ পাঁচ বছৰ কাল আইতাকৰ ঘৰত আছিল আৰু এই সময়তে তেওঁ প্ৰাৰম্ভিক শিক্ষাও গ্ৰহণ কৰিছিল। ১৯৫৬ চনৰ পৰা ১৯৬১ চনলৈ তেওঁ সত্ৰীয়া নৃত্য শিকিছিল। ১৯৬১ চনত তেওঁ কলাক্ষেত্ৰলৈ আহে আৰু ১৩ বছৰ কাল অতিবাহিত কৰে।

কেৰিয়াৰ

ইন্দিৰা পি পি বৰাই প্ৰথমে ৰসেশ্বৰ শইকীয়া বৰবায়ন, ঘনকান্ত বৰা আৰু প্ৰদীপ চলিহাৰ ওচৰত সত্ৰীয়া নৃত্য শিকিছিল। তাৰপিছত তেওঁ মাদ্ৰাজৰ কলাক্ষেত্ৰত ৰুক্মিণী দেৱী অৰুণ্ডেলৰ ওচৰত ১৩ বছৰকাল ভাৰতনাট্যম শিকিছিল। তাৰপিছত তেওঁ গুৰু ভেম্পতি চিন্না সত্যমৰ ওচৰত কুচিপুড়ি শিকিছিল। তেওঁৰ জীয়ৰি মেনকা পি পি বৰাও এগৰাকী শাস্ত্ৰীয় নৃত্যশিল্পী তথা গৱেষক। তেওঁ সংগীত নাটক একাডেমীৰ ওস্তাদ বিচমিল্লাহ খান যুৱ পুৰস্কাৰো লাভ কৰিছে। তেওঁ দেশ-বিদেশৰ বিভিন্ন ঠাইত নিজ কন্যাৰ সৈতে শাস্ত্ৰীয় নৃত্য প্ৰদৰ্শন কৰিছে।

বঁটা আৰু সন্মান

ইন্দিৰা পি পি বৰায়ে শাস্ত্ৰীয় নৃত্য ঘাইকৈ সত্ৰীয়াৰ ক্ষেত্ৰখনলৈ আগবঢ়োৱা অৱদানৰ স্বীকৃতি স্বৰূপে বহুতো ৰাষ্ট্ৰীয় আৰু আন্তঃৰাষ্ট্ৰীয় বঁটা লাভ কৰিছে। তাৰে ভিতৰত উল্লেখযোগ্য সমূহ হ'ল:
সংগীত নাটক একাডেমী বঁটা, ১৯৯৬
সত্ৰীয়া নৃত্যৰ ওপৰত কৰা গৱেষণাৰ বাবে ভাৰত চৰকাৰৰ সাংস্কৃতিক বিভাগৰ জেষ্ঠ্য সভ্যপদ
জোনাকী বঁটা
অসম শিল্পী সমিতিৰ শ্ৰেষ্ঠ শিল্পী বঁটা
বিষ্ণু ৰাভা বঁটা, ২০০৪
কেৰালা চৰকাৰৰ সত্ৰীয়া নৃত্যৰ জনপ্ৰিয়কৰণত তেওঁ আগবঢ়োৱা অৱদানৰ স্বীকৃতি স্বৰূপে গুৰু গোপীনাথ নাট্য পুৰস্কাৰ, ২০১৯
ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী, ২০২০

তথ্য উৎস

শ্ৰেণী:অসমৰ ব্যক্তি
শ্ৰেণী:অসমীয়া নৃত্যশিল্পী‎
শ্ৰেণী:পদ্মশ্ৰী বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
মল্লিকা সাৰাভাই

মল্লিকা সাৰাভাই শ্বাহ (জন্ম: ৯ মে', ১৯৫৩) এগৰাকী ভাৰতীয় শাস্ত্ৰীয় নৃত্য শিল্পী তথা অভিনেত্ৰী। তেওঁ শাস্ত্ৰীয় নৃত্য শিল্পী মৃণালিনী সাৰাভাই আৰু মহাকাশ বিজ্ঞানী বিক্ৰম সাৰাভাইৰ কন্যা। তেওঁ এগৰাকী পাকৈত কুচিপুড়ি আৰু ভাৰতনাট্যমৰ নৃত্যশিল্পী তথা কলাকাৰ যি সমাজৰ পৰিৱৰ্তন তথা পৰিৱৰ্তনৰ বাবে কলাৰ প্ৰয়োগ কৰিছে।

জীৱনৰ আদিচোৱা

বিক্ৰম সাৰাভাই আৰু মৃণালিনী সাৰাভাইৰ দুহিতা মল্লিকা সাৰাভাইৰ ভাৰতৰ গুজৰাট ৰাজ্যৰ আহমেদাবাদত জন্ম হয়। তেখেতে ১৯৭৪ চনত ভাৰতীয় ব্যৱস্থাপনা প্ৰতিষ্ঠান, আহমেদাবাদৰ পৰা এম বি এ সম্পূৰ্ণ কৰে তথা গুজৰাট বিশ্ববিদ্যালয়ৰ পৰা ১৯৭৬ চনত অৰ্গেনাইজেচনেল বিহেভিয়াৰ বিষয়ত ডক্টৰেট ডিগ্ৰী লাভ কৰে। তেওঁ এগৰাকী বিখ্যাত কৰিঅ'গ্ৰাফাৰ আৰু নৃত্যশিল্পী। ইয়াৰোপৰি তেওঁ হিন্দী, মালায়ালম, গুজৰাটী আৰু আন্তৰাষ্ট্ৰীয় পৰ্যায়ৰ বোলছবিত অভিনয় কৰিছে।

পেচা

তেওঁ কৈশোৰ অৱস্থাৰ পৰাই নৃত্য শিকিবলৈ আৰম্ভ কৰে আনকি সমান্তৰাল ভাৱে মাত্ৰ ১৫ বছৰ বয়সৰ পৰাই চিনেমাত অভিনয় কৰিবলৈ লয়। মল্লিকাই পিটাৰ ব্ৰুকৰ নাটক মহাভাৰতৰ দ্ৰৌপদীৰ চৰিত্ৰত অভিনয় কৰিছিল। তেওঁৰ গোটেই জীৱন কালত বহু সন্মান তথা উপাধি লাভ কৰিবলৈ সক্ষম হয়। গ'ল্ডেন ষ্টাৰ পুৰস্কাৰ ইয়াৰে এক উল্লেখযোগ্য সম্মান এই সন্মান তেওঁ একক নৃত্যৰ শাখাত লাভ কৰিবলৈ সক্ষম হয়। এগৰাকী পাকৈত নৰ্তকীৰ সমান্তৰালকৈ সাৰাভাই এগৰাকী সামাজিক কৰ্মীও।তেওঁ আহমেদাবাদত পাৰফৰ্মিং আৰ্টচৰ দৰ্পণ একাডেমি পৰিচালনা কৰে, শিল্পৰ বাবে এটি কেন্দ্ৰ তথা সামাজিক আচৰণ পৰিবৰ্তনৰ ভাষা হিচাপে কলাক অস্ত্ৰৰ দৰে ব্যবহাৰ কৰিছিল।

কৰ্ম দক্ষতা

মল্লিকা সাৰাভাইয়ে 'হিমালয় সে উসা' নামৰ এখন হিন্দি চিলচিত্ৰত অভিনয় কৰিছিল। এই ছবিখনে ১৯৭৫ চনত মুক্তি পায়। উক্ত ছবি খনত সুনিল দত্তই মুখ্য নায়কৰ ভূমিকা পালন কৰে। অৱশ্যে বক্স অফিসত ছবিখনে বৰ এটা ভাল প্ৰদৰ্শন দেখুৱাবলৈ সক্ষম নহ'ল।

১৯৮৯ চনত তেওঁ একক নাট্যশিল্পত শক্তিৰ চৰিত্ৰত অভিনয় কৰিছিল। সিতা দেৱীৰ পুত্ৰী ভূমিকাত তেওঁৰ নৃত্যাভিনয়ে গোটেই বিশ্বত খলকনি তোলে। প্ৰায় ৫০০ বাৰলৈ তিনিটা ভিন্ন ভাষাত তেওঁ এই প্ৰদৰ্শনৰে দৰ্শকক আহ্লাদিত কৰে।
ইয়াৰ পিছত তেওঁ বৰ্তমান প্ৰেক্ষাপটতৰ বিভিন্ন সমস্যা আৰু ইয়াৰ বাবে সজাগতাক মূল বিষয় হিচাপে লৈ সৃষ্টিমূলক ভাৱে বহু বাৰ অভিনয় কৰে তথা অভিনয় পৰিচালনাৰ কাম কৰে। ইয়াৰ ভিতৰত এটা মূল চৰিত্ৰ আছিল 'মীৰা'। হৰ্ষ মাণ্ডেৰ, 'আন হিয়েৰ্ড ভইচ্' কিতাপ খনৰ আধাৰত মল্লিকা সাৰাভাইয়ে ভাৰতীয় অভিজাত বিদ্যালয়-মহাবিদ্যালয় সমূহৰ ছাত্ৰ-ছাত্ৰীৰ মাজত ভাৰতীয় মধ্যবিত্ত তথা দৰিদ্ৰ সকলে সন্মুখীন হোৱা সমস্যাৰ প্ৰতি সজাগতা সৃষ্টিৰ বাবে 'আনচুনি' নামেৰে এখন নাটকৰ স্ক্ৰিপ্ট ৰচনা কৰে। এই নাটকখন প্ৰায় ১২০খন বিদ্যালয়-মহাবিদ্যালয়ত প্ৰদৰ্শন কৰা হয়। পিছত ভাৰতীয় প্ৰেক্ষাপটত এই নাটক খন সমাদৃত হয়।

২০০৯ চনত মল্লিকা সাৰাভায়ে ৩৪ তম বিক্ৰম সাৰাভাই আন্তৰ্জাতিক শিল্প উৎসৱত অৰবিন্দ গৌৰ দ্বাৰা পৰিচালিত 'The Good Person of Szechwan'ত অভিনয় কৰে। ২০১২ চনত মল্লিকা চলচ্চিত্ৰ নিৰ্মাতা যাদব চন্দ্ৰন আৰু পিয়ানোবাদ এলিজাবেথ সম্বাৰ্টৰ সৈতে 'ডেউকা ভঙা নাৰী' শীৰ্ষক এখন আন্তৰ্জাতিক ছবিত সহ পৰিচালকৰ ভূমিকা পালন কৰে। এইখন আছিল নানান হিংসাৰ বলি হোৱা মহিলা সকলৰ প্ৰতি এক গাঁথা স্বৰূপ। ২০১৪ চনত তেওঁ যাদব চন্দ্ৰন, কাদক বাদচাহীৰ সৈতে আহমেদাবাদৰ ৬০৩ বছৰীয়া ঐতিহ্যৰ এক মাল্টিমিডিয়া প্ৰডাকচনক পুনৰুজ্জীবিত কৰে। নতৰানীৰ দৰ্পণত তেওঁলোকৰ এই প্ৰদৰ্শন সম্পূৰ্ণ ৩৩টা ৰাতি একেৰাহে চলে।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতীয় নৃত্যশিল্পী
শ্ৰেণী:ভাৰতীয় অভিনেত্ৰী
শ্ৰেণী:পদ্মভূষণ বঁটা বিজয়ী
যোগেন্দ্ৰনাৰায়ণ ভূঞা

যোগেন্দ্ৰনাৰায়ণ ভূঞা এগৰাকী অধ্যাপক, লেখক, সম্পাদক, অনুবাদক। তেখেত আছিল ঊনবিংশ শতিকাৰ অসমীয়া সাহিত্যৰ এজন গুৰুত্বপূৰ্ণ ব্যক্তি। তেখেতে বিশ্বকোষৰ চতুৰ্থ খণ্ড সম্পাদনা কৰাৰ লগতে অসম সাহিত্য সভা পত্ৰিকাৰো কেইবাটাও সংখ্যা সম্পাদনা কৰিছে। পুৰণা দুষ্প্ৰাপ্ৰ্য পুথি উদ্ধাৰৰ ক্ষেত্ৰতো তেখেতৰ অৱদান উল্লেখযোগ্য।

জন্ম আৰু পৰিচয়

যোগেন্দ্ৰনাৰায়ণ ভূঞাৰ পিতৃৰ নাম গণেশ চন্দ্ৰ ভূঞা আৰু মাতৃৰ নাম বকুলি ভূঞা। তেখেতৰ জন্ম হয় ১৯৩৯ চনৰ ২৯ অক্টোবৰ তাৰিখে। জন্মস্থান হৈছে নগাঁও জিলাৰ শিঙীয়া পোতনি মৌজাৰ তেলীয়াগাঁও। তেখেতৰ বিবাহ সম্পন্ন হয় ১৯৬৫ চনৰ ৭ মাৰ্চ, কলিয়াবৰৰ মাধন খাউন্দৰ সৈতে।
হীৰক-স্মৃতি (নগাঁও সাহিত্য সভা, ১৯৭৯)
বাগ্মীবৰ নীলমণি ফুকন (অসম সাহিত্য সভা, ১৯৮০)
জ্ঞানদাভিৰাম বৰুৱা ৰচনাৱলী (অসম সাহিত্য সভা, ১৯৮০)
যজ্ঞেশ্বৰ শৰ্মা জীৱন আৰু প্ৰতিভা (নগাঁও সাহিত্য সভা, ১৯৮৪)
সৃষ্টি ত্ৰিবিধা (মুনীন বৰকটকী বিষয়ক গ্ৰন্থ) (সম্পাঃ), ষ্টুডেণ্টছ্ ষ্ট'ৰ্ছ, ১৯৯৬

বঁটা

শ্ৰমিকপ্ৰাণ সৰ্বেশ্বৰ বৰদলৈ অসম সাহিত্য সভা বঁটা, ২০০২
আনন্দৰাম বৰুৱা বঁটা, ২০০৬
কৃষ্ণকান্ত সন্দিকৈ সোঁৱৰণী বঁটা (ৰাষ্ট্ৰীয় পৰ্য্যায়ৰ)

তথ্যসূত্ৰ

প্ৰসঙ্গ পুথি

শ্ৰেণী:অসমীয়া সাহিত্যিক
মঙ্গলদৈ (লোকসভা সমষ্টি)

মঙ্গলদৈ লোকসভা সমষ্টি অসমৰ ১৪টা লোক সভা সমষ্টিৰ ভিতৰত এটা।

বিধানসভাৰ সমষ্টিসমূহ

মঙ্গলদৈ লোকসভা সমষ্টিত তলত উল্লেখিত বিধান সভা সমষ্টিসমূহ আছে :
কমলপুৰ বিধানসভা সমষ্টি
ৰঙিয়া বিধানসভা সমষ্টি
নলবাৰী বিধানসভা সমষ্টি
পানেৰী বিধানসভা সমষ্টি
কলাইগাঁও বিধানসভা সমষ্টি
ছিপাঝাৰ বিধানসভা সমষ্টি
মঙ্গলদৈ বিধানসভা সমষ্টি
দলগাঁও বিধানসভা সমষ্টি
ওদালগুৰি বিধানসভা সমষ্টি (অনুসূচিত জনজাতিৰ প্ৰাৰ্থীৰ বাবে সংৰক্ষিত)
মাজবাট বিধানসভা সমষ্টি

লোকসভাৰ সদস্যসকল

ক্ৰম বৰ্ষ প্ৰাৰ্থী দল
১ ১৯৬৭ হেম বৰুৱা প্ৰজা ছ'চিয়েলিষ্ট পাৰ্টী
২ ১৯৭১ ধৰণীধৰ দাস ভাৰতীয় জাতীয় কংগ্ৰেছ
৩ ১৯৭৭ হীৰালাল পাটোৱাৰী জনতা দল
৪ ১৯৮৫ ছৈফুদ্দিন আহমেদ অসম গণ পৰিষদ
৫ ১৯৯১ প্ৰবীণ ডেকা ভাৰতীয় জাতীয় কংগ্ৰেছ
৬ ১৯৯৬ বিৰেন্দ্ৰ প্ৰসাদ বৈশ্য অসম গণ পৰিষদ
৭ ১৯৯৮ মাধৱ ৰাজবংশী ভাৰতীয় জাতীয় কংগ্ৰেছ
৮ ১৯৯৯ মাধৱ ৰাজবংশী ভাৰতীয় জাতীয় কংগ্ৰেছ
৯ ২০০৪ নাৰায়ণ চন্দ্ৰ বৰকটকী ভাৰতীয় জনতা পাৰ্টী
১০ ২০০৯ ৰমেন ডেকা ভাৰতীয় জনতা পাৰ্টী
১১ ২০১৪ ৰমেন ডেকা ভাৰতীয় জনতা পাৰ্টী

লগতে চাওক

মঙ্গলদৈ
অসমৰ লোকসভা সমষ্টিসমূহৰ তালিকা

তথ্য সংগ্ৰহ

শ্ৰেণী:অসমৰ লোক সভাৰ সমষ্টি
শ্ৰেণী:দৰং জিলা
হাড় জোৰা লতা

হাড় জোৰা লতা (বৈজ্ঞানিক নাম:Cissus quadrangularis; ইংৰাজী নাম: veldt grape, devil's backbone, adamant creeper, asthisamharaka, hadjod বা pirandai) আঙুৰ পৰিয়াল (Amplecaceae) ৰ অন্তৰ্ভুক্ত এবিধ লতা জাতীয় উদ্ভিদ। এই লতা প্ৰধানকৈ ক্ৰান্তীয় এছিয়া আৰু আফ্ৰিকাৰ থলুৱা উদ্ভিদ।

বিৱৰণ

হাড় জোৰা লতা ৰ উচ্চতা ১.৫ মিটাৰ পৰ্য্যন্ত হয়। গা-গছ আৰু ঠাল-ঠেঙুলিৰ সেউজীয়া ঠৰুৱাবোৰেই এই লতাৰ পাত। মূল ঠৰুৱাডালৰ পৰা শাখা প্ৰশাখা ওলাই আহি লতাডালে চাৰিওদিশে বিস্তৃতি লাভ কৰে। এই লতাই ৰ’দ ঘাই যিকোনো মাটিতে খৰকৈ বাঢ়ি যাব পাৰে।

ব্যৱহাৰ

হাড় জোৰা লতাৰ বহুতো ঔষধি গুণ থকা বুলি জনা যায়। এই লতা আয়ুৰ্বেদিক চিকিৎসাত হাড় ভঙাৰ চিকিৎসাৰ বাবে ব্যৱহাৰ কৰা হয়। অসমীয়া আৰু গাৰো লোকসকলেও পৰম্পৰাগতভাৱে এই লতা হাড় ভঙাৰ চিকিৎসাৰ বাবে ব্যৱহাৰ কৰি আহিছে।

গৱেষণা

চিকিৎসাবিজ্ঞানৰ এটা গৱেষণাত হাড় জোৰা লতাই মানুহৰ ওজন কমোৱাত সহায় কৰাৰ তথ্য পাইছিল। অন্য এটা আঠ সপ্তাহ জোৰা পৰীক্ষাত হাড় জোৰা লতাই ৪-৮% দেহৰ ওজন কমোৱা বুলি প্ৰমাণ পোৱা গৈছে।

তেনেদৰে ২০১০ চনৰ অক্টোবৰত প্ৰকাশ পোৱা অন্য এখন গৱেষণাপত্ৰত ওজন হ্ৰাস কৰা অন্য দ্ৰৱ্যৰ সৈতে হাড় জোৰা লতাৰ উপযোগীতা তুলনা কৰি এইক্ষেত্ৰত এই লতাৰ ব্যৱহাৰ অধিক নিৰাপদ বুলি তথ্য প্ৰকাশ কৰিছে।

তদুপৰি হাড় জোৰা লতাৰ হাড়ৰ অন্যন্য ৰোগ যেনে অষ্টিঅ’পৰ’ছিছ (osteoporosis) আৰু গেষ্ট্ৰাইটিছ আদিৰ প্ৰতিকাৰত উপযোগিতাৰ বিষয়েও গৱেষণা চলি আছে।

ৰসায়ন

হাড় জোৰা লতাত কেৰ’টিনয়ড (carotenoids), ট্ৰাইটাৰপেন’য়ড (triterpenoids), আৰু এছক’ৰবিক এছিড (ascorbic acid) আছে বুলি জনা গৈছে।

চিত্ৰভঁৰাল

তথ্যউৎস

বাহ্যিক সংযোগ

Austin, A. Jegadeesan, M. Gowrishankar, R. (2004) "Helicobactericidal Activity of Cissus quadrangularis L. Variant I"; Natural Product Sciences 10 (5): 217-219. Korean Society of Pharmacognosy.

Analysis of the effect of Asthishrinkhla Kandaswarasa [stem juice of Cissus quadrangularis] in fracture healing in a rat model 'Dr. Deepanshu K. Mishra, Prof. Sanjeev Sharma, R.G.G.P.G. Ayu. College - Paprola' Prof. V.K. Gupta, Dr. G.C. Negi College of Vet. and Animal sciences - Palampur - Dec. 2010.

শ্ৰেণী:লতা
ছিবছাকুম

ছিবছাকুম বা চিচেবাচুন হৈছে প্ৰাক-কলম্বিয়ান যুগত আলটিপ্লানো কুণ্ডিবোয়াচেন্সত বাস কৰা মুইস্কা ধৰ্মৰ বৰষুণ আৰু বজ্ৰপাতৰ দেৱতা।

বিৱৰণ

কাহিনী মতে, ছিবছাকুমৰ খং উঠিলে তেওঁ সমতল ভূমিলৈ প্ৰচণ্ড বৰষুণ পঠিয়াইছিল, যাৰ ফলত নদীবোৰ বানপানীত বুৰ গৈছিল, কৃষি আৰু মুইস্কাৰ ঘৰ (বোহিঅ’) ধ্বংস হৈছিল। যেতিয়া বৰষুণ শেষ হৈছিল আৰু সূৰ্য পুনৰ জিলিকি উঠিছিল, যাৰ ফলত কুছাভিৰাৰ আবিৰ্ভাৱ হৈছিল, তেতিয়া মানুহে তেওঁক ধন্যবাদ জনাই নিম্ন গ্ৰেডৰ সোণ বা সোণ-তামৰ মিশ্ৰণ (টুম্বগা), সাগৰীয় শামুক আৰু সৰু পান্না আগবঢ়াইছিল।

এটা কাহিনীত কোৱা হৈছে যে, কেনেকৈ মুইস্কাই এটা শিলক পূজা কৰিছিল আৰু বচিকাক পূজা কৰিছিল। ছিবছাকুমে বৰ খং কৰি বচিকাৰ বিৰুদ্ধে বিদ্ৰোহ কৰিছিল। তেওঁ পৃথিৱীলৈ নামি গ’ল আৰু লক্ষ্য কৰিলে যে এগৰাকী মহিলা, চিয়ে পানী অলপ আনিবলৈ আহিছে। ছিবছাকুমে তেওঁক নিজৰ বিদ্ৰোহত যোগদান কৰিবলৈ আহ্বান কৰিছিল, প্ৰতিশ্ৰুতি দিছিল যে বচিকাৰ ধ্বংস হ’লে চিয়ে তেওঁৰ ৰাণী হ’ব। চিয়েও যোগ দিলে, আৰু অলপ পিছতে সকলোৱে যুঁজিবলৈ ধৰিলে, নিজকে আনতকৈ ভাল বুলি বিশ্বাস কৰি আৰু মিছা কথা ক’লে। ইয়াৰ ফলত গৃহযুদ্ধৰ সৃষ্টি হয়। চিয়েক বচিকাই গালি পাৰিলে আৰু তেওঁক ভঁৰালৰ উইচ্ছুলৈ ৰূপান্তৰিত কৰা হ’ল। তেওঁৰ পৰিকল্পনা বিফল হ’ল, ছিবছাকুমে নিজৰ প্ৰতিশোধৰ ষড়যন্ত্ৰ কৰিলে। বিশাল বানপানীৰ সৃষ্টি কৰা এটা কু-মন্ত্ৰ কৈ তেওঁ নিজৰ প্ৰতিশোধ ল’লে। মানুহবোৰে বচিকাক চিঞৰি ক’লে যে তেওঁলোকক জীয়াই থাকিবলৈ দিয়ক আৰু বিনিময়ত তেওঁলোকে বচিকাক পূজা কৰিব। গতিকে, এবাৰ বচিকাই বানপানীৰ পানী ধুই পেলাবলৈ উপত্যকা এটা সৃষ্টি কৰিলে, তেওঁ গম পালে যে তেওঁ ছিবছাকুমক শাস্তি দিব লাগিব। বচিকাই ছিবছাকুমক পিঠিত পৃথিৱী মাতৃক কঢ়িয়াই নিবলৈ বাধ্য কৰি গালি পাৰে। সেয়ে আজিও মুইস্কাসকলে বিশ্বাস কৰে যে, যেতিয়া ভূমিকম্প হয়, তেতিয়া ছিবছাকুমে নিজৰ পিঠিৰ গধুৰ বোজা স্থানান্তৰিত কৰে।

তথ্য সূত্ৰ

শ্ৰেণী:দেৱ-দেৱী
২০ এপ্ৰিল

ঘটনাৱলী

১৭৭০ চনৰ আজিৰ এই দিনটোত কেপ্টেইন কুকে অষ্ট্ৰেলিয়া আৱিষ্কাৰ কৰে।

জন্ম

১৮৮৯ - এডল্ফ হিটলাৰ, জাৰ্মানীৰ ৰাজনীতিবিদ তথা নাজী দলৰ নেতা।
১৯১৪ - গোপীনাথ মহান্তি, জ্ঞানপীঠ আৰু পদ্মবিভূষণ বঁটা বিজয়ী ওড়িয়া সাহিত্যক। (মৃত্যু: ২০ আগষ্ট, ১৯৯১)
১৯২০ - যুথিকা ৰায়, ভাৰতীয় ভজন গায়িকা।
১৯৪১ - ৰেই টম্‌লিনছন, আমেৰিকান কম্পিউটাৰ প্ৰগ্ৰামাৰ।
১৯৪৮ - প'ল আৰ. মিলগ্ৰম, আমেৰিকান অৰ্থনীতিবিদ।
১৯৫০ - নাৰা চন্দ্ৰবাবু নাইডু, ভাৰতীয় ৰাজনীতিবিদ।
১৯৭২ - মমতা কুলকাৰ্ণী, ভাৰতীয় অভিনেত্ৰী।

মৃত্যু

২০১৯ - প্ৰণিতা তালুকদাৰ, ভাৰতীয় ৰাজনীতিবিদ, শিক্ষয়িত্ৰী তথা সমাজকৰ্মী।

দিৱস

ৰাষ্ট্ৰসংঘৰ চীনা ভাষা দিৱস

তথ্য সংগ্ৰহ

বাহ্যিক সংযোগ

বিবিচি: এই দিনত
মহাকপি জাতক

মহাকপি জাতক হ'ল বোধিসত্ত্ব হিচাপে বুদ্ধৰ পূৰ্বজন্মৰ জাতকৰ কাহিনী। সেই জন্মত তেওঁ আছিল কপিকুলৰ ৰজা। তেওঁৰ অধীনত আশী হাজাৰ বান্দৰে বসবাস কৰিছিল।

কাহিনী

কাহিনীটোৰ মতে বোধিসত্ত্বৰ জন্ম হৈছিল এক বান্দৰ হিচাপে। তেওঁ আছিল ৮০ হাজাৰ বান্দৰৰ ৰজা। এই বান্দৰৰ জাকটোৱে গংগাৰ ওচৰৰ এখন ঠাইত বাস কৰিছিল আৰু এজোপা বৃহৎ আম গছৰ ফল ভক্ষণ কৰিছিল। বাৰাণসীৰ ৰজা ব্ৰহ্মদত্তই এবাৰ সেই আম গছজোপাৰ অধিকাৰী হ'বলৈ ইচ্ছা কৰে। সেই উদ্দেশ্যেৰে তেওঁ কপিকুলক হত্যা কৰিবলৈ সৈন্য-সামন্তৰে সৈতে গছজোপা ঘেৰি ধৰে। কিন্তু বোধিসত্ত্বই নিজে নৈখনৰ ওপৰত শৰীৰ ৰাখি এখন দলঙৰ সৃষ্টি কৰে আৰু ইয়াৰ দ্বাৰা গোটেই কপিকুলকেই নিৰাপদ স্থানলৈ পলায়ন কৰিবলৈ সহায় কৰে।

বুদ্ধৰ ঈৰ্ষাপৰায়ণ আৰু দুষ্ট খুলশালীয়েক দেৱদত্ত সেই জন্মত উক্ত কপিকুলৰে এজন আছিল। এই আক্ৰমণৰ সময়ত তেওঁ নিজৰ শত্ৰুক ধ্বংস কৰাৰ এটা ভাল সুযোগ বুলি ভাবি বোধিসত্ত্বৰ পিঠিত জঁপিয়াই তেওঁৰ বুকুত মাৰাত্মক আঘাত কৰিলে।

ৰজাই বোধিসত্ত্বৰ সৎকৰ্ম দেখি নিজৰ কৃতকৰ্মৰ বাবে অনুতাপ কৰে আৰু মৃত্যুৰ সময়ত তেওঁক অতি যত্নৰে চোৱা-চিতা কৰে। মৃত্যুৰ পিছত ৰজাই তেওঁক ৰাজকীয় সমাধিৰে সন্মান প্ৰদৰ্শন কৰে।

ভাৰহুতৰ চিত্ৰণ

এই জাতক কথাৰ ভাৰহুতত থকা চিত্ৰণত বুদ্ধই পূৰ্বজন্মত বান্দৰ ৰজা হিচাপে আত্মবলিদান দি নিজৰ শৰীৰটোক এখন দলং হিচাপে আগবঢ়াইছে যাতে তেওঁৰ সতীৰ্থ বান্দৰবোৰে তেওঁলোকক আক্ৰমণ কৰা মানৱ ৰজাৰ পৰা পলায়ন কৰিব পাৰে। বান্দৰবোৰ পলায়ন কৰা নদীখনৰ এটা চুটি অংশত মাছৰ শৈলীৰে সজোৱা হৈছে। তাৰ ঠিক তলত তেওঁৰ কাৰ্যৰদ্বাৰা আপ্লুত মানুহবোৰে তেওঁক পৰিলে ধৰিবলৈ এখন বস্ত্ৰ আগবঢ়াই লৈছে।

সাঁচীৰ চিত্ৰণ

সাঁচীৰ শিলত কটা ভাস্কৰ্যতো মহাকপি জাতকৰ চিত্ৰণ দেখা যায়। ভাস্কৰ্যৰ তলফালে (স্তুপা নং ১, পশ্চিম পথ) ওপৰৰ পৰা তললৈ গংগা নদী বৈ যোৱাৰ চিত্ৰণ দেখা যায়। বাওঁফালে, ওপৰত, ডাঙৰ আম গছ এজোপাত দুটা বান্দৰ বহি থকা দেখা গৈছে। আনহাতে বান্দৰৰ ৰজা বোধিসত্ত্ব আমজোপাৰ পৰা নদীখনৰ সিপাৰলৈকে বিস্তৃত হৈ আছে। তেওঁৰ শৰীৰৰ ওপৰেৰে কিছুমান বান্দৰ সিপাৰৰ শিল আৰু জংঘললৈ পলাই গৈছে।

ইয়াৰ তলৰ অংশত বাওঁফালে ঘোঁৰাত উঠি নিজৰ সৈন্যৰ সৈতে ৰজা ব্ৰহ্মদত্ত আছে। ইয়াৰে এজনে ধনু-কাঁড় লৈ বোধিসত্ত্বৰ ফালে ওপৰলৈ লক্ষ্য কৰি আছে। ওপৰতো ৰজাৰ মূৰ্তি দেখা যায়। তেওঁ আমগছৰ তলত বহি মৃত্যুমুখত পৰা বোধিসত্ত্বৰ সৈতে কথা-বতৰা পাতিছে।

তথ্যসূত্ৰ

উত্‍স

১৯১৮ চনত ভাৰতত প্ৰকাশিত "এ গাইড টু চাঞ্চি"ৰ পাব্লিক ডমেইন টেক্সট,জন মাৰ্শ্বেল (১৮৭৬-১৯৫৮)
শ্ৰেণী:ভাৰতীয় কিংবদন্তি
শ্ৰেণী:ভাৰতীয় সাহিত্য
গেইল এছলী

]] হৈছে পলস আৰু পলস ৰখাৰ প্ৰক্ৰিয়াৰ অধ্যয়ন। পলস প্ৰায়ে বালি, পলি, আৰু/বা মাটিৰে গঠিত।
গেইল এছলী, জন্ম নাম মৌৰী, (জন্ম ২৯ জানুৱাৰী ১৯৪১) এগৰাকী আমেৰিকান পলসবিজ্ঞানী। তেওঁ অলডুভাই গৰ্জৰ পলসৰ অধ্যয়নৰ বাবে পৰিচিত, যিয়ে হ’মিনিডৰ বাবে উপলভ্য পানী যোগান আৰু অঞ্চলটোৰ পুৰাজলবায়ুৰ ওপৰত গুৰুত্ব আৰোপ কৰে। বতৰ বিজ্ঞান, সাগৰবিজ্ঞান, পূৰা নৃতত্ত্ব, আৰু প্ৰত্নতত্ত্বকে ধৰি বহু-বিষয়ৰ প্ৰকল্পত অংশগ্ৰহণ কৰিছে। সেই পদত অধিষ্ঠিত হোৱা দ্বিতীয়গৰাকী মহিলা হিচাপে জিঅ’লজিকেল ছ’চাইটি অৱ আমেৰিকাৰ সভাপতিত্বকে ধৰি পলসবিজ্ঞান আৰু ভূতত্ত্বৰ ক্ষেত্ৰত পেছাদাৰী সংস্থাসমূহত কাৰ্যনিৰ্বাহ কৰি আহিছে।

প্ৰাথমিক জীৱন আৰু শিক্ষা

১৯৪১ চনৰ ২৯ জানুৱাৰীত মেছাচুচেটছৰ লিঅ’মিনষ্টাৰত জন্মগ্ৰহণ কৰিছিল এছলীয়ে, সৰুতে তেওঁৰ নাম আছিল গেইল মৌৰী। সৰুৰে পৰা ভূতত্ত্বৰ প্ৰতি তেওঁৰ আগ্ৰহ চুবুৰীয়া আৰু ভূতত্ত্বৰ অধ্যাপকৰ তত্ত্বাৱধানত গঢ় লৈ উঠিছিল। ১৯৬৩ চনত তেওঁ আমহাৰ্ষ্টৰ মেছাচুচেটছ বিশ্ববিদ্যালয়ৰপৰা ভূতত্ত্ব বিজ্ঞানত স্নাতক ডিগ্ৰী আৰু ১৯৭২ চনত স্নাতকোত্তৰ ডিগ্ৰী লাভ কৰে। ১৯৭৭ চনত এছলীয়ে পি এইচ ডি লাভ কৰে। ব্ৰিটিছ কলম্বিয়া বিশ্ববিদ্যালয়ৰপৰা জোৱাৰ-ভাটাৰ নদীত পলস পৰিবহণৰ গৱেষণাৰ বাবে।

গৱেষণা কেৰিয়াৰ

১৯৭৭ চনত এছলীক ৰাটগাৰ্ছ বিশ্ববিদ্যালয়ত নিযুক্তি দিয়া হয় আৰু বৰ্তমান তেওঁ পূৰ্ণ অধ্যাপিকা হিচাপে কাৰ্যনিৰ্বাহ কৰি আছে।
]], য'ত গেইল এছলীৰ গৱেষণা আৰু অধ্যয়নৰ অধিকাংশই হৈছিল।
এছলীৰ গৱেষণা কেৰিয়াৰ হিমবাহ আৰু পুৰাপৰিৱেশ বিজ্ঞানৰ ওপৰত গুৰুত্ব আৰোপ কৰিছে।

১৯৯৮ চনত শিল, মাটি, পানী, বায়ু আৰু জীৱিত জীৱৰ সৈতে জড়িত জটিল পাৰস্পৰিক ক্ৰিয়াৰ এই পাতল অঞ্চলটোক বৰ্ণনা কৰিবলৈ তেওঁ প্ৰথমবাৰৰ বাবে পৃথিৱী বিজ্ঞানত জটিল অঞ্চল শব্দটো প্ৰৱৰ্তন কৰে।

সন্মান আৰু বঁটা

১৯৯১ চনৰপৰা ১৯৯২ চনলৈকে এছলী ছ’চাইটি অৱ ইকনমিক পেলিঅ’ণ্ট’লজিষ্টছ এণ্ড মিনাৰেলজিষ্টছৰ সভাপতি আছিল আৰু জিঅ’লজিকেল ছ’চাইটি অৱ আমেৰিকা (জিএছএ)ৰ নৰ্থ-ইষ্ট ছেকচনৰ অধ্যক্ষ আছিল। অধিক মহিলাক বৈজ্ঞানিক ক্ষেত্ৰলৈ অনাৰ বাবে এছ’চিয়েচন ফৰ উইমেন জিঅ’চায়েণ্টিষ্টত সক্ৰিয় হৈ আছে। ১৯৯৮ চনৰপৰা ১৯৯৯ চনলৈকে জি এছ এৰ সভাপতিত্ব কৰিছিল আৰু ইয়াৰ ইতিহাসৰ দ্বিতীয়গৰাকী মহিলা সভানেত্ৰী আছিল। ১৯৯৮ চনৰপৰা ২০০২ চনলৈকে তেওঁ আন্তৰ্জাতিক পলসবিজ্ঞানী সংস্থাৰ উপ-সভানেত্ৰী হিচাপে কাৰ্যনিৰ্বাহ কৰিছিল। আৰু ২০২০ চনত জি এছ এ লিমন’জিঅ’লজি বিভাগ ইজৰাইল চি ৰাছেল বঁটা লাভ কৰে।

তথ্যসূত্ৰ

শ্ৰেণী:মহিলা বিজ্ঞানী
বাদামী টুনি

বাদামী টুনি ( বৈজ্ঞানিক নাম - Lonchura atricapilla) টুনি চৰাইৰ প্ৰজাতিৰ এবিধ সৰু চৰাই।

বিৱৰণ

ফুটুকী টুনিৰ দেহৰ দৈৰ্ঘ্য সাধাৰণতে ১১-১২ ছে:মি: আৰু ওজন প্ৰায় ১৬ গ্ৰাম মান হয়। পূৰ্ণবয়স্ক ফুটুকী টুনিৰ ঠোঁটটো চুটি আৰু জোঙা হয়। ইয়াৰ মুৰ ক‌’লা, পাখি আৰু বুকু বাদামী, ঠোট নীল-ধোৱা বৰণৰ হয়।

বিতৰণ

বাদামী টুনি ইণ্ডোনেছিয়া, কম্বোডিয়া, চিঙ্গাপুৰ, চীন, টাইৱান, থাইলেণ্ড, নেপাল, ফিলিপাইন, বাংলাদেশ, ব্ৰুণেই, ভাৰত, ভিয়েটনাম, মালয়েছিয়া, ম্যানমাৰ, লাওচ আৰু হাৱাই দেশত পোৱা যায়।

তথ্য সংগ্ৰহ
মঞ্জু মণিকুত্তন

মঞ্জু মণিকুত্তন (জন্ম প্ৰায় ১৯৭৬) এগৰাকী ভাৰতীয় সৌন্দৰ্যবিদ আৰু সমাজকৰ্মী। তেখেতে বহুতো প্ৰবাসী শ্ৰমিকক উদ্ধাৰ কৰিছিল, যিসকলে চৌদি আৰৱত আইনী, স্বাস্থ্য আৰু কৰ্ম সম্পৰ্কীয় সমস্যাৰ সন্মুখীন হৈছিল। ২০১৯ চনত ভাৰতৰ মহিলাৰ বাবে সৰ্বোচ্চ বঁটা নাৰী শক্তিৰ সন্মানেৰে সন্মানিত হৈছিল।

জীৱন

মণিকুত্তনৰ জন্ম আৰু ডাঙৰ-দীঘল হৈছিল কেৰালাৰ এৰ্নাকুলাম জিলাত । পদ্মনাভন মণিকুত্তনক বিয়া কৰাই দুটা সন্তান (অভিনৱ আৰু অভিৰামী) জন্ম দিয়াৰ পিছত ২০১১ চনত প্ৰবাসী স্বামীৰ সৈতে চৌদি আৰৱৰ খোবৰ চহৰলৈ গুচি যায় আৰু বিউটি পাৰ্লাৰত বিউটিচিয়ান হিচাপে কাম কৰিবলৈ আৰম্ভ কৰে। ই ভাৰতীয় "মহিলা সবলীকৰণৰ বাবে ব্যতিক্ৰমী কামৰ স্বীকৃতি স্বৰূপে ৰাষ্ট্ৰীয় বঁটা"। মন্ত্ৰী মানেকা গান্ধীক সাক্ষাৎ কৰাৰ পিছত প্ৰধানমন্ত্ৰী নৰেন্দ্ৰ মোডীক সাক্ষাৎ কৰে। সেই বছৰতে তেওঁ একমাত্ৰ প্ৰবাসী মহিলাই এই বঁটা লাভ কৰিছিল।

স্বেচ্ছাসেৱী হিচাপে তেওঁৰ কাম নৱযুগম সংস্কাৰিকা বেদী সংগঠনৰ কামৰ অংশ। বৰ্তমান তেওঁ নৱযুগমৰ কেন্দ্ৰীয় সমিতিৰ উপ-সভানেত্ৰী। বছৰ বছৰ ধৰি তেওঁ শ শ প্ৰবাসীৰ বাবে কাম কৰি আহিছে যিসকল সাধাৰণতে তেলেংগানা, অন্ধ্ৰপ্ৰদেশ, তামিলনাডু আৰু কেৰালাৰ পৰা নিযুক্তি পোৱা গৃহকৰ্মী। ৰিয়াদত থকা ভাৰতীয় দূতাবাস, আৰু ডাম্মাম আৰু নৱাযুগমৰ বিতাড়ন কেন্দ্ৰকে ধৰি চৌদি কৰ্তৃপক্ষই তেওঁৰ কামত সহায় কৰে। সামাজিক কামৰ বাবে বিভিন্ন সংগঠন, প্ৰতিষ্ঠান আৰু বেচৰকাৰী সংস্থাৰ পৰা বহু বঁটা লাভ কৰিবলৈ সক্ষম হৈছে। এতিয়াও তেওঁ চৌদি আৰবত সামাজিক কাম অব্যাহত ৰাখিছে।

তথ্যসূত্ৰ
১৯ জুন

বুৰঞ্জীৰ পাতত আজিৰ দিনটোৰ কেইটামান উল্লেখযোগ্য ঘটনা হ’ল-

ঘটনাৱলী

১৯৪৫ - চীনৰ কমিনিউষ্ট মাও জে দঙ-এ চেণ্ট্ৰেল কমিটিৰ প্ৰথম সভাপতি নিৰ্বাচিত হৈছিল।
১৯৫৩ - আমেৰিকান দম্পতী এথেল ৰোজেনবাৰ্গ আৰু জুলিয়াছ ৰোজেনবাৰ্গক মৃত্যুদণ্ড দিয়া হয়। ৰাছিয়াৰ হৈ চোৰাংচোৱাগিৰি কৰাৰ অপৰাধত তেওঁলোকক এই শাস্তি বিহা হৈছিল। উল্লেখ্য যে আমেৰিকা যুক্তৰাষ্ট্ৰত চোৰাংচোৱাগিৰি কৰা এওঁলোকেই প্ৰথম আমেৰিকান নাগৰিক।
১৯৮১ - বৰ্ষত ভাৰতৰ প্ৰথম ভূ-সমলয় পৰীক্ষামূলক যোগাযোগ উপগ্ৰহ এপল’ ফ্ৰান্সৰ গুৱেনাৰ কুৰুৰ পৰা সফলতাৰে উপেক্ষণ কৰা হৈছিল আজিৰ দিনটোতে।
২০০৪ - পূব-কামৰূপ বনবিভাগৰ অন্তৰ্গত আমচোং বনাঞ্চলক বন্যপ্ৰাণী অভয়াৰণ্যৰ স্বীকৃতি প্ৰদান কৰা হয়।

জন্ম

১৬২৩- ব্লেইজ পাস্কেল, প্ৰসিদ্ধ ফৰাচী গণিতজ্ঞ।
১৯৩৪ - হাৰ্বাট ক্লেবাৰ, আমেৰিকান মনোৰোগ বিশেষজ্ঞ আৰু মাদক দ্ৰৱ্য আসক্তিৰ গৱেষক।
১৯৪৫ - আং চান চ্যু কি, ম্যানমাৰৰ ৰাজনীতিজ্ঞ, কূটনীতিজ্ঞ, লেখক।
১৯৪৭ - চলমান ৰুশ্বদি, ভাৰতীয় বংশোদ্ভৱ ইংৰাজ লেখক। জন্ম স্থান: মুম্বাই।
১৯৬১ - বিদ্যা দেৱী ভাণ্ডাৰী, নেপালৰ ৰাষ্ট্ৰপতি।
১৯৮১ - জোৱলা বৰা, অসমীয়া সাহিত্যিক।

মৃত্যু

১৯৮১ - সুভাষ মুখোপাধ্যায় (মুখাৰ্জী), ভাৰতৰ প্ৰথম আৰু বিশ্বৰ দ্বিতীয় (মাত্ৰ ৬৭ দিনৰ পিছত) টেষ্ট-টিউব শিশু দুৰ্গাৰ কানুপ্ৰিয়া আগৰৱালা সৃষ্টিকৰ্তা হিচাপে স্বীকৃত ভাৰতীয় চিকিৎসক বিজ্ঞানী। (জন্ম: ১৯৩১)
২০১৫ - লক্ষী বৰঠাকুৰ, অসমীয়া অভিনয় শিল্পী, নাট্যকাৰ তথা লেখক।
২০২১ - ধীৰাজ বৰা, ভাৰতীয় পদাৰ্থ বিজ্ঞানী, শিক্ষাবিদ তথা অধ্যাপক।

দিৱস

বিশ্ব কাঁচিকোষ দিৱস (World Sickle Cell Day)।

অনান্য

বাহ্যিক সংযোগ

বিবিচি: এই দিনত

শ্ৰেণী:জুন
শ্ৰেণী:ইংৰাজী বৰ্ষপঞ্জীৰ দিন
আই জিং

আই জিং (চীনা:艾敬; পিনয়ন: Ài Jìng; জন্ম: ১০ ছেপ্টেম্বৰ ১৯৬৯) এগৰাকী চীনা গায়িকা, অভিনেত্ৰী আৰু চিত্ৰশিল্পী। চীনৰ নৰ্থইষ্ট নিউজে তেওঁক “চীনৰ আটাইতকৈ প্ৰতিভাৱান মহিলা লোক-ৰক গায়িকা” বুলি অভিহিত কৰিছে।

আইৰ জন্ম হৈছিল শ্বেনয়াং, লিয়াওনিঙৰ এটা সংগীত পৰিয়ালত। তেওঁৰ পিতৃয়ে কেইবাটাও বাদ্যযন্ত্ৰ বজাইছিল, আৰু মাক আছিল এগৰাকী পিংজু গায়িকা। তেওঁ ১৮ বছৰ বয়সত বেইজিঙৰ অৰিয়েণ্টেল ছং এণ্ড ডান্স ট্ৰুপত যোগদান কৰে আৰু প্ৰথমে ১৯৯২ চনত তেওঁৰ গীত "মাই ১৯৯৭"-ৰদ্বাৰা ব্যাপক মনোযোগ লাভ কৰে। সামাজিক প্ৰভাৱৰ ক্ষেত্ৰত কুই জিয়ানৰ নাথিং টু মাই নেমৰ সৈতে তুলনা কৰা এটা অৰ্ধ-আত্মজীৱনীমূলক বেলাড গীতটোৱে হংকঙত বাস কৰা এজন পুৰুষৰ প্ৰতি তেওঁৰ প্ৰেমৰ বিষয়ে কয়, আৰু উল্লেখ কৰে, কেনেকৈ তেওঁ ১৯৯৭ চনত হংকং চীনক গতাই দিয়াৰ বাবে আগ্ৰহেৰে অপেক্ষা কৰি আছে যাতে তেওঁ তেওঁক লগ ধৰিব পাৰে। "মাই ১৯৯৭"ৰ পিছত তেওঁ কেইবাবছৰ ধৰি সমগ্ৰ পূব আৰু দক্ষিণ-পূব এছিয়াত অনুষ্ঠান পৰিৱেশন কৰে। ১৯৯৩ চনত তেওঁৰ "ৱাণ্ডাৰিং শ্বেল'"ৰ মিউজিক ভিডিঅ'টোৱে চুনলান কাপ এমটিভি কনভেনচনত জয়লাভ কৰে। তেওঁ নিজৰ সংগীতৰ বহুখিনি লিখা আৰু প্ৰযোজনা কৰাৰ বাবেও পৰিচিত, যি সময়ত চীনৰ শিল্পী কমসংখ্যকেহে তেনেকুৱা কৰিছিল। কিন্তু তেওঁৰ প্ৰাৰম্ভিক এলবামসমূহত, বাৰানোভিচে দাবী কৰে, আইৰ জনপ্ৰিয়তা হ্ৰাস পায় কাৰণ তেওঁৰ বিষয়-বস্তু অধিক "ব্যক্তিগত আৰু অসংগত" হৈ পৰিছিল, আৰু তেওঁ সংগীত উদ্যোগৰ ভিতৰত পুৰুষৰপৰা "বিৰোধিতা"ৰ সন্মুখীন হৈছিল কাৰণ তেওঁ নিজকে যৌনভাৱে বস্তুনিষ্ঠ কৰা নাছিল আৰু কাৰণ তেওঁৰ নতুন সংগীত শৈলীৰ প্ৰৱৰ্তনে পুৰুষ প্ৰধান উদ্যোগটোক প্ৰত্যাহ্বান জনাইছিল। ১৯৯০ চনৰ শেষৰফালে আয়ে নিজৰ মনোযোগ চিত্ৰকলালৈ সলনি কৰে, আৰু ২০০৮ চনত তেওঁৰ প্ৰথম পেছাদাৰী প্ৰদৰ্শনী অনুষ্ঠিত হয়। তেওঁ তিনিখন ছবিতো অভিনয় কৰিছে। ছবিকেইখন হ'ল: ফাইভ গাৰ্লছ এণ্ড এ ৰ'প (১৯৯১), বেইজিং বাষ্টাৰ্ডছ (১৯৯৩), আৰু ফ্ৰম দ্য কুইন টু দ্য চিফ এক্সিকিউটিভ (২০০১)।

তথ্যসূত্ৰ

শ্ৰেণী:চীনৰ ব্যক্তি
শ্ৰেণী:গায়িকা
শ্ৰেণী:চীনা অভিনেত্ৰী
শ্ৰেণী:চিত্ৰশিল্পী